**МБОУ «АТЯШЕВСКАЯ СРЕДНЯЯ ШКОЛА»**

Рассмотрено: Согласовано: Утверждено:

на заседании ШМО зам. директора по УВР Приказ №59 –о от 31.08.2023г

Протокол №1 от 31.08.2023 г. 31.08.2023 г.

.

РАБОЧАЯ ПРОГРАММА

ПО РОДНОЙ ЛИТЕРАТУРЕ

ДЛЯ УЧАЩИХСЯ 9 КЛАССА

НА 2023-2024 УЧЕБНЫЙ ГОД

Учитель:

Русяева Л.М.

Робочей программась теезь 5-11 класстнэнень тиринь литературань программанть коряс, кемекстыцязо Мордовия Республикань Образованиянь министерствась, 2010 ие, автортнэ А.И.Брыжинский, А.М.Каторова, Е.И.Азыркина.

**1-це разделэсь.**

Ламо лия предметнэнь ютксо, конат тонавтневить школасо, неявикс тарка явови эрзя- мокшонь литературантень. Тиринь кельсэ сёрмадозь произведениятнень марто пакшатне теевить содавиксэкс васняяк начальной школасо, сееде художественной литературадо содамочитнень таштыть средней ды покш классо тонавтнемстэ. Литературась сехте пек лезды сыненст чарькодемс эрямонть, перть пельксэнь явлениятнень, домкалгавты превест- мелест, сюпалгавты кель- валост,кепеди кортамонь ды сёрмадомань келень культураст, келейгавты эстетической вановтост.

Литературань произведениятнень вельде тонавтницятне седе парстэ кармить содамо эсь народонть оймензэ- иланзо , тевензэ- валонзо, седикелень эрямонзо – аштеманзо, коензэ- кирданзо, тиринь кельсэ пингеде пингес пурнавозь превейчинть.

Сехте покш целесь, кона путови тиринь литературань уроктнень икелев,те- тонавтомс эйкакштнень тиринь келентень ды литературантень, сынст вельде чарькодемс эсь народонть историянзо.

Тиринь кельсэ сёрмадозь произведениятнень тонавтнемась лезды рузонь литературанть ды теке марто вейсэ лия искусствань видтнэнь, примеркс, театранть, художникень картинатнень, кинонть, седе домкасто чарькодеме ды содамо.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. Неень шкане тиринь литературань уроксо произведениятнень идейно- художественной питненть путомсто сави кирдемс мельсэ аволь идейно- политической ёнксонть, кода ульнесь икеле, а нравственноенть ды эстетическоенть. Анализэнть теемстэ васняяк эряви мель явомс ломаненть потмоёжонзо панжомантень, ёвтамс, виде а виде эрямонть лангс писателенть вановтозо, кодамо художественно- выразительной средства вельде авторось панжи геройтнень тевест – валост, ванномс кель-валонь сюпавчинть. Тень пингстэ эйкакштне аламонь- аламонь тонадыть арсеме. Эсест мелест превест ёвтамо. Паро ёнкстнэнь ды асатыкстнэнь нееме.

9- це классо тиринь литературась тонавтневи историко-литературной принципенть коряс, лиякс меремс, ваннови литературанть историязо. Тень кисэ эрьва классос совавтозь обзорной ды монографической темат. Обзорной тематнесэ ванновить сермадейтнень шкинемань изнявксост те или тона иестэнть, се шкань литературанть лувозо.

Монографической тематнесэ тонавтневить башка сермадейтнень эрямонь ды шкинемань кист ды сехте неявикс произведенияст. Тонавтницятне теевить содавиксэкс неть произведениятнень март оды терявтыть сыненст виде питнень путомо. Монографической тематнень марто сюлмавозь критической роботатнень тонавтнемасткак. Сехте ламо критической роботатне совавтозь IX-XI класстнэнь программатнес. Сынст вешемаст – лездамс тонавтницятненень седее домкасто чарькодемс литературань произведениятнень смустест.

9-це классо ваннови литературась XIX пингестэ саезь- XX пингенть 30-це иетнень самс. Монографической плансо тонавтневить:С.В.Аникинэнь, Д.И.Малышевень, С.С.Ларионовонь, А.М.Осиповонь, П.С.Кирилловонь, В.М.Коломасовонь шкинемаст. Теде башка, явови шка ютазь материалонть мельс ледстямонтень келень культурань кастомантень ды аволь классо ловномантень.

**2 –це разделэсь. Программанть содержаниязо.**

**Классось**  **9-це**

**Максозь частнэде предметэнь коряс** - 17 част

**Тонавтнема книгась -** Тиринь литература:Учебник – хрестоматия

эрзянь школань 9-це класснэнь/ Брыжинский А.И.

2008-це ие.

**Программась -** Тиринь литературань коряс программат 5-11це

класстнэнь туртов, 2010-це ие.

**Художественной текстэнь тонавтнемань туртов**

**максозь уроктнэ -** 13

**Кортамонь кастомань уроктнэ - 2**

**Аволь классо ловномань уроктнэ - 2**

**9-це классонь туртов программасонть эрявикс материалось:**

1. Эрзя-мокшонь литературанть чачомазо (1ч)
2. С.В.Аникин «На Чардыме» евтнема, «Сабань-богатырь» евкс(1ч)
3. А.А.Коринфский «Моя мать», «Я видел» стих-тне (1ч)
4. А.И.Завалишин «Не признал» евтнема (1ч)
5. Эрзя-мокшонь литературанть касомазо-вииямозо (1ч)
6. З.Ф.Дорофеев «Русь», «Нурсемань моро», «Учителень шапка» стих-тне, «Пелька прине» евкс (1ч)
7. Д.И.Малышев «Ульяна Сосновская» поэма (1ч)
8. А.Я.Дорогойченков «Покш Каменка» роман (1ч)
9. С.С.Ларионов «Чачинь-касынь» повесть (1ч)
10. А.М.Осипов «Пекшень дудкине», «Од пора» стих-тне (1ч)
11. П.С.Кириллов «Литова» драма (1ч)
12. М.А.Бябин «Ледстнемат» поэма, «Вень поезд» сонет, «Ученой лось» басня (1ч)
13. В.М.Коломасов «Лавгинов» роман (2ч)

**3-це разделэсь. Эрявикс вешевкстнэ 9-це классонь тонавтницятнень**

**содамочист ды ёрокчист улемга:**

* 9-це классонь тонавтницятненень тиринь литературанть тонавтнемстэ эряви содамс максозь произведениятнень содержанияст (ёвтнемс сюжетэнть, ёвтамс героензэ ды событиятнень), содамс книганть лемензэ ды сёрмадыцянзо, тонавтнемс наизусть максозь стихотворениятнень ды прозасто саевкстнэнь.
* Ловномсто сынь кармить содамо:

- **литературань чарькодематнень**:Фольклоронь ды литературань стихосложениясь, произведенияинть смустезэды формазо, сонеттэсь, драмань жанратне, сатирической ды юмористической жанратне, , пьесась, пейзажось художественной произведениясо, литературной героесь, художественной произведениянь келесь (прозань ды стихень келесь), литературань героень портретэсь ды обуцясь; домкалгавтомс содамочист произведениясо изобразительно - **выразительной средстватнеде** (олицетворениясь, метафорась, эпитетэсь);

- **произведениянть теманзо, идеянзо, композициянзо.**

* Тонавтницятненень эряви тонадомс:

- парсте ловномо ды ёвтнеме максозь произведениянть содержаниянзо (киртязь, келейстэ, малав текстэнтень), превс саемс сеть картинатненеь , конатнень невти писателесь, явомс эпизодтнэнь, саевкстнэнь. конатне лездыть панжомс геройтнень тевест – валост, обуцяст, прянь ветямост,

- чарькодеме . кодамо зэмест художественной произведениясонть изобразительно – выразительной средстватнень;

- эсь мелень ёвтамо (отзыв) ловнозь произведениянть лангс кода кортазь, истя и сёрмадозь;

- маштомс теме анализ стихотворениянтень ды максозь произведениянтень

- максомо келейстэ тонавтыцянть кевкстеманзо лангс каршо вал;

- арсеме ёвтнемат, стихотвореният;

- сёрмадомо изложеният, сочиненият максозь темань коряс;

- эсь мелень ёвтамо лия искусствань видтнэде;

- тевс нолдамо валкст ды лия эрявикс литература.

Тиринь литературань уроктнэнь 9-це классо

темань коряс явшемась

|  |  |  |  |  |
| --- | --- | --- | --- | --- |
| №п/п | Уроконь тематне | К/к,ав.кл  лов-сь | Частнэ | Уроконь ютавтома шкась |
| 1. | Эрзя-мокшонь литературанть чачомазо. |  | 1 |  |
| 2. | С.В. Аникинэнь эрямонь ды шкинемань кизэ. «Чардыменть чиресэ» евтнемась. «Сабан-богатырь» евксось . |  | 1 |  |
| 3. | А.А.Коринфскоень эрямонь ды шкинемань кизэ.«Моя мать» («Мон авам»), «Я видел» («Мон неия») стих-тне. |  | 1 |  |
| 4. | А.И.Завалишинэнь эрямонь ды сермадомань кизэ. «Не признал»(«Содавиксэкс эзь тее») евтнемась. |  | 1 |  |
| 5. | Эрзя-мокшонь литературанть касомазо-вииямозо. |  | 1 |  |
| 6. | З.Ф.Дорофеевень эрямонь ды шкинемань кизэ. «Русь», «Нурсемань моро», «Учителень шапка» стих-тне. «Пелька прине» евксось. |  | 1 |  |
| 7. | Д.И.Малышевень эрямонь ды шкинемань кизэ. «Ульяна Сосновская» поэмась. |  | 1 |  |
| 8. | **Кель-валонь кастомась.** «Эрзянь аванть уцясказо кезэрень пингстэ ды ней»*.* | 1 |  |  |
| 9. | А.Я.Дорогойченковонь (Дорогойченко) эрямонь ды шкинемань кизэ. «Покш Каменка» романось |  | 1 |  |
| 10. | С.С.Ларионовонь мокшонь кельсэ сермадыця. «Чачинь-касынь» повестесь. |  | 1 |  |
| 11. | *Аволь классо ловномась. «Идем галат» евтнемась.* | 1 |  |  |
| 12. | А.М.Осипов(Артур Моро)-поэт-лирик. «Пекшень дудкине», «Од пора» стих-тне. Сонетэнь жанрадо чарькодемась.  А.Моронь сонеттэнзэ. |  | 1 |  |
| 13. | П.С.Кириллов – минек литературань классик. «Литова» драмась. |  | 1 |  |
| 14. | **Кель-валонь кастомась.** «Литова»- васенце исторической драма. | 1 |  |  |
| 15. | М.А.Бябинэнь (Максим Бебан) эрямонь ды шкинемань кизэ. «Ледстнемат» поэмась«Вень поезд» сонетэсь. Сонетэнь жанрась сонзэ творчествасо. «Ученой лось» баснясь. |  | 1 |  |
|  | Аволь классо ловнома. «Нудей ды кенде» сборникесь. | 1 |  |  |
| 16. | В.М.Коломасовонь эрямонь ды шкинемань кизэ. «Лавгинов» романось. Сатирань ды юморонь жанратнеде чарькодемась. |  | 1 |  |
| 17. | Иень перть ютазенть мельс ледстямось. |  | 1 |  |